Mestská časť Bratislava – Nové Mesto

Materiál na zasadnutie
Miestneho zastupiteľstva
Dňa: 25.9.2012

I n f o r m á c i a
Monitorovacia správa plnenia rozpočtu mestskej časti Bratislava - Nové Mesto 
za I. polrok 2012
–––––––––––––––––––––––––––––––––––––––––––––––––––––––––––––––––––––––––––

Spracovateľ:                                                                         	Informácia obsahuje:		
RNDr. Ondrová Jana                                                           	1. Monitorovaciu správu
pov. vedením hosp. a finančného odd.			2. Tabuľkovú časť				             				

September 2012

Monitorovacia správa plnenia rozpočtu mestskej časti 
Bratislava – Nové Mesto  k 30.6. 2012

Rozpočet mestskej časti Bratislava - Nové Mesto na rok 2012 bol schválený dňa 12.1.2012 MZ MČ B-NM č. 3 MMZ/03. Bol zostavený v súlade so zákonom o rozpočtových pravidlách verejnej správy pri rešpektovaní stanovených podmienok štátnym rozpočtom na rok 2012 a rozpočtom hlavného mesta. 

Schválený rozpočet  príjmov a výdavkov predstavuje celkový  objem zdrojov  vo výške 18 522 480,00 EUR, pričom bežný rozpočet bol schválený v objeme 14 702 200,00 EUR a kapitálový rozpočet v objeme 3 820 280 EUR. Krytie  kapitálových výdavkov bolo vo výške  2 395 509,00 EUR. Pokrytie schodku rozpočtu vo výške 1 424 771,00 EUR sa zabezpečilo prostredníctvom finančných operácií z rezervného fondu. 

Miestne zastupiteľstvo splnomocnilo starostu mestskej vykonávať zmeny rozpočtu v priebehu rozpočtového roka  rozpočtovými opatreniami, ktorými sú:

a) presun rozpočtovaných prostriedkov v rámci schváleného rozpočtu do výšky  5%, pričom sa nemenia celkové príjmy a celkové výdavky,

b) povolené prekročenie výdavkov pri dosiahnutí alikvótnych vyšších príjmov,

c) viazanie rozpočtových výdavkov, ak krytie je ohrozené neplnením rozpočtových príjmov, alebo ak sa očakáva narušenie vyrovnanosti bežného rozpočtu z iných dôvodov ako použitím rezervného fondu podľa § 10 ods. 8 zákona č. 583/2004 Z.z.

Počas I. polroku sa vyskytli situácie, ktoré bolo treba okamžite riešiť,  preto k zabezpečeniu takýchto neplánovaných a nevyhnutných výdavkov bolo prijatých 41 rozpočtových opatrení starostu mestskej časti Bratislava - Nové Mesto. 

K 30.6.2012 po vykonaných zmenách upravený rozpočet predstavuje objem zdrojov 18 809 118,00 EUR, pričom bežný rozpočet príjmov bol upravený na objem 14 929 927,00 EUR, kapitálový rozpočet príjmov bol upravený na objem 2 406 009,00 EUR. Zapojenie finančných operácií z  rezervného fondu na  pokrytie kapitálových výdavkov zostalo vo výške 1 424 771,00 EUR. Zostatok prostriedkov z minulých rokov na úhradu nákladov preneseného výkonu štátnej správy v súlade s § 8 ods. 5 zákona 523/2004 Z.z. bol zapojený do rozpočtu  príjmov vo výške 48 411,00 EUR.  Rozpočet  bežných výdavkov bol po vykonaných zmenách upravený v objeme 14 978 338,00 EUR a kapitálový rozpočet bol nezmenený, zostal vo výške 3 830 780,00 EUR.

Mestská časť k 30.6.2012 dosiahla bežné príjmy  vo výške 7 627 487,00 EUR, bežné výdavky celkom čerpala v objeme 6 770 624,00 EUR. Kapitálové príjmy dosiahla vo výške 266 291,00 EUR, kapitálové výdavky čerpala vo výške 43 576,00 EUR.   

 ZOZNAM ČASTÍ 

I. časť
Správa o plnení rozpočtu  príjmov mestskej časti Bratislava – Nové Mesto k 30.6.2012

II. časť 
Monitorovacia správa výdavkov – hodnotenie plnenia programov
mestskej časti Bratislava- Nové Mesto k 30.6.2012

III. časť
Tabuľka č.1 Čerpanie príjmov mestskej časti Bratislava – Nové Mesto 
                     k 30.6.2012 
Tabuľka č.2 Čerpanie výdavkov mestskej časti Bratislava – Nové Mesto
                     k 30.6.2012  
Tabuľka č.3  Plnenie príjmov a čerpanie rozpočtu k 30. 6.2012 rozpočtovej
                     organizácie EKO – podniku VPS MČ-BNM
Tabuľka č. 4 Plnenie príjmov a čerpanie rozpočtu k 30.6.2012 rozpočtovej
                     organizácie Knižnice MČ-BNM
Tabuľka č. 5 Plnenie príjmov a čerpanie rozpočtu k 30.6.2012 rozpočtovej
                     organizácie Strediska kultúry  MČ-NNM
Tabuľka č. 6 Plnenie príjmov a čerpanie rozpočtu k 30.6.2012 rozpočtovej 
                      organizácie ZŠ s MŠ na  Cádrovej MČ-BNM
Tabuľka č. 7 Plnenie príjmov a čerpanie rozpočtu k 30.6.2012 rozpočtovej 
                      organizácie ZŠ s MŠ na  Českej MČ-BNM
Tabuľka č. 8 Plnenie príjmov a čerpanie rozpočtu k 30.6.2012 rozpočtovej 
                      organizácie ZŠ s MŠ na  Jeséniovej MČ-BNM
Tabuľka č. 9 Plnenie príjmov a čerpanie rozpočtu k 30.6.2012 rozpočtovej 
                      organizácie ZŠ na Kalinčiakovej MČ-BNM
Tabuľka č.10 Plnenie príjmov a čerpanie rozpočtu k 30.6.2012 rozpočtovej 
                      organizácie ZŠ s MŠ na  Odborárskej  MČ-BNM
Tabuľka č.11 Plnenie príjmov a čerpanie rozpočtu k 30.6.2012 rozpočtovej 
                      organizácie ZŠ s MŠ na  Riazanskej MČ-BNM
Tabuľka č.12 Plnenie príjmov a čerpanie rozpočtu k 30.6.2012 rozpočtovej 
                      organizácie ZŠ s MŠ  na Sibírskej MČ-BNM
Tabuľka č.13 Plnenie príjmov a čerpanie rozpočtu k 30.6.2012 rozpočtovej 
                      organizácie ZŠ s MŠ  Za Kasárňou MČ-BNM

                     
I. časť 

Správa o plnení rozpočtu príjmov mestskej časti Bratislava - Nové Mesto k 30.6.2012

1. Bežné príjmy

Celkový  objem rozpočtu  príjmov je vo výške 14 929 927,00 EUR. Skutočné bežné príjmy k 30.6.2012 sú vo výške 7 627 487,00 €, čo predstavuje  plnenie oproti rozpočtu na  51,1 %.   

Ukazovateľ	Schválený	Upravený	Skutočnosť	%	
v  EUR	rozpočet	rozpočet	k 30.6.2012	plnenia	
Daňové príjmy	7 799 123	7 799 123	3 716 871	47,0	
Nedaňové príjmy	3 798 707	3 803 195	2 122 557	55,0	
Transfery	3 104 370	3 327 609	1 788 059	53,7	
Bežné príjmy spolu	14 702 200	14 929 927	7 627 487	51,1	

1.1. Daňové príjmy

Ukazovateľ	Schválený	Upravený	Skutočnosť	%	
v   EUR	rozpočet	rozpočet	k 30.6.2012	plnenia	
Výnos dane poukázaný územ. samospráve	4 610 000	4 610 000	2 254 783	48,9	
Daň z nehnuteľností	2 703 672	2 703 672	1 141 823	42,2	
Domáce dane tovary a služby	485 451	485 451	320 265	66,0	
Daňové príjmy spolu	7 799 123	7 799 123	3 716 871	47,0	

Podstatnú časť príjmov predstavuje výnos dane z príjmov fyzických osôb poukázaný územnej samospráve, ktorý bol na rok 2012 schválený vo výške  4 610 000,00 EUR.  Celkový výnos dane z príjmov sa delí v pomere 68% pre hlavné mesto a 32% pre mestské časti a  článkom 91 Štatútu Hlavného mesta SR Bratislavy bol pre našu mestskú časť schválený percentuálny podiel vo výške 11,20 %. K 30.6.2012 nám Magistrát Hlavného mesta SR Bratislava poukázal výnos dane z príjmov  vo výške 2 254 783,00 EUR.

Daň z majetku - daň z nehnuteľností bol schválený v čiastke 2 703 672,00 EUR. Skutočný príjem daní do 30.6.2012 predstavuje objem 1 141 823 EUR, v súlade s Dodatkom Štatútu a prerozdelenie medzi hlavné mesto a mestské časti v pomere 50% : 50%. 

Domáce dane tovary a služby boli rozpočtované v objeme 485 451,00 EUR. Plnenie k 30.6.2012 predstavuje čiastku  320 265,00 EUR, čo je plnenie oproti rozpočtu na 66,0%.

 Z toho  dane za špecifické služby: 

Daň za psa bola rozpočtovaná vo výške 41 000,00 EUR. Plnenie rozpočtu k 30.6.2012 predstavuje čiastku 42 479,00 EUR, čo predstavuje plnenie oproti rozpočtu na 103%.  Mestská časť eviduje 2 138 daňovníkov za psa. Sadzba dane za psa chovaného  v byte alebo v rodinnom dome je 50,00 EUR za rok. Ak je majiteľom dôchodca alebo invalidný dôchodca,   sadzba je 10,00 EUR za rok. Sadzba dane za psa adoptovaného z útulku a za sterilizovaného psa je vo výške 25,00 EUR za rok.  Sadzba dane  za psa chovaného vo firme  je  vo výške 70,00 EUR za rok. Výška dane za psa závisí od toho, či je pes chovaný v mestskej časti počas celého roka alebo iba časť roka. V prípade, že daňovník chová psa iba časť roka, platí alikvotnú čiastku ročnej dane. 

Daň za nevýherné hracie prístroje bola rozpočtovaná vo výške 1 800,00 EUR. Plnenie k 30.6.2012 je vo výške 670,00 EUR, čo oproti rozpočtu predstavuje plnenie na 37,2%.  Daň k 30.6.2012 je uhradená  za 1 prístroj. Sadzba dane za hracie prístroje je stanovená podľa typu prístroja, a to vo výške 170,00 EUR (napr. stolný hokej, futbal a pod.) a 670,00 EUR (napr. za počítačové hry). Daň sa neplatí za počítače, ktoré sú určené na poskytovanie informácií v internetových kaviarňach. 

Daň  za predajné automaty bola rozpočtovaná vo výške 8 440,00 EUR.  Plnenie k 30.6.2012 je vo výške  5 175,00 EUR,  čo oproti rozpočtu predstavuje plnenie na 61,3%. Sadzba dane za predajné automaty je stanovená vo výške 240,00 EUR za automaty, ktoré sú na verejne prístupnom mieste a 100,00 EUR za automaty, ktoré sú umiestnené v budovách na mieste, ktoré je prístupné z verejne prístupných miest. Za automaty, ktoré vydávajú cestovné lístky pre MHD, sa daň neplatí. K 30.6.2012 sa platila daň za 66 automatov umiestnených v mestskej časti. 

Daň za užívanie verejného priestranstva bola rozpočtovaná vo výške 175 000,00 EUR. Plnenie k 30.6.2012 je vo výške 163 950,00 EUR, čo oproti rozpočtu predstavuje plnenie na 93,7%. V roku 2012 je v evidencii 1 068 daňovníkov. Sadzba podľa schváleného VZN za užívanie parkovacích boxov predstavuje 0,28 EUR/m2 na deň, s možnosťou vyšpecifikovaných úľav. 

Poplatok za komunálne odpady a drobné stavebné odpady sa rozpočtoval v objeme 257 211,00 EUR. Príjem k 30.6.2012 nám bol poukázaný z Magistrátu Hlavného mesta Bratislava vo výške 107 846 €, čo predstavuje plnenie na 41,9%. 

Iné dane za tovary a služby sa naplnili z výnosov  odpísaných daňových pohľadávok           z predchádzajúcich rokov vo výške 24,36 EUR. Doplatok dane z nehnuteľnosti z predchádzajúceho obdobia bol  vo výške 121,47 EUR. 

1.2. Nedaňové príjmy

Ukazovateľ	Schválený	Upravený	Skutočnosť	%	
v   EUR	rozpočet	rozpočet	k 30.6.2012	plnenia	
Príjmy z vlastníctva majetku	1 449 091	1 449 091	550 634	38,0	
Administratívne a iné poplatky	2 061 556	2 061 556	1 450 215	70,3	
Úroky	          46 060	      46 060	       11 577	       25,1	
Iné nedaňové príjmy	        242 000	    246 488	    110 131	       44,7	
Nedaňové príjmy spolu	     3 798 707	 3 803 195	  2 122 557	       55,0	

Príjmy z podnikania a vlastníctva majetku
Príjmy z podnikania a vlastníctva majetku boli rozpočtované vo výške 1 449 091,00 EUR. Skutočné plnenie k 30.6.2012 je vo výške  550 634,00 EUR, čo predstavuje  plnenie na   38,0%. 

Príjmy z vlastníctva majetku  - Objem príjmov tvoria :
•	 Prenájmy pozemkov                                                       138 583,00  EUR  
•	 Prenájmy budov  priestorov a objektov                          218 688,00  EUR  
•	 Prenájmy z prenajatých strojov, prístrojov a zariadení    25 755,00   EUR
•	 Prenájmy  školských budov a priestorov                        167 608,00   EUR

Príjmy z prenájmu pozemkov  boli naplnené vo výške 138 583,00 EUR, z toho boli príjmy za  záhrady (584,00 EUR), pozemky pod  za garážami (6 843,00 EUR) a ostatné príjmy  napr. pozemky  za stánky, bilbordy a za ostatné pozemky (131 157,00 EUR). 

Príjmy z prenájmu budov, priestorov a objektov mestskej časti sú plnené vo výške 218 688,00 EUR.

Z prenájmu bytov a nebytových priestorov, ktoré spravuje oddelenie pre správu bytov a nebytových priestorov, sa  plnili príjmy vo výške 208 779,00 EUR. Správa sa vykonávala v 251 obecných bytoch, 20 nebytových priestoroch,11 samostatných objektoch, 22 odberných staniciach tepla, 48 garážach, 36 ochranných stavbách CO úkrytov.
Prenájmy v kluboch dôchodcov – príjmy sa plnili vo výške 469,00 EUR. Prenájom priestorov  v budove MÚ- BNM – príjmy boli plnené vo výške 9 440,00 EUR.  

Z prenájmu strojov, prístrojov a zariadení (tepelno-technických zariadení) bol  príjem plnený vo výške 25 755,00 EUR. 
	
Z prenájmu školských zariadení predstavujú vyinkasované príjmy od rozpočtových organizácií mestskej časti čiastku 167 608,00 EUR. Prenajímajú sa časti školských budov, vrátane telocviční a ostatných plôch. 

Administratívne  a iné poplatky a platby  boli rozpočtované v objeme 2 061 556,00 EUR. Plnenie príjmov k 30.6.2012  je vo výške 1 450 215,00 EUR, čo oproti rozpočtu predstavuje plnenie na 70,3%. Objem príjmov tvoria :
•	 Správne poplatky        -          37 425,00 EUR
•	 Pokuty a penále          -           61 032,00 EUR
•	 Poplatky a platby        -      1 351 758,00 EUR

Administratívne poplatky – rozpočtované sú v objeme 70 000,00 EUR. Plnenie príjmov k 30.6.2012 predstavuje čiastku 37 425 EUR, čo je oproti rozpočtu plnenie na 53,5%.
  
Príjmy zo správnych poplatkov na úseku stavebnej činnosti za vydanie stavebného rozhodnutia sú vo výške 9 901,00 EUR. Matričný úrad naplnil príjmy od občanov za matričné úkony vo výške 7 306,00 EUR. V rámci evidencie zmien pobytu občanov je plnenie  vo výške 6 171,00 EUR. Príjmy za  rybárske lístky sú vo výške  979,50 EUR. Príjmy za výrub  drevín sú vo výške 651,50 EUR, za umiestnenie reklám 2 254,50 EUR. Administratíve poplatky  na úseku dopravy sú vo výške 6 551,50 EUR a ostatné príjmy za  správne konania sú vo výške 3 610,00 EUR.

Pokuty a penále sa nerozpočtujú. Plnenie príjmov je vo výške  61 032,00 EUR z toho:
•	za priestupky vybrané Miestnou políciou                                 22 000,00 EUR
•	Obvodným úradom Bratislava III.                                              1 312,00 EUR
•	vyrubené starostom  mestskej časti                                           37 720,00 EUR
(verejný poriadok, stavebný úrad,  správa bytov)

Poplatky a platby z nepriemyselného a náhodného predaja služieb – rozpočtované v objeme 1 991 556 EUR. EUR. Skutočné príjmy sú vo výške 1 351 758,00 EUR, čo je plnenie na 67,9%.
•	ošetrovné v detských jasliach je plnené vo výške 56 340,00 EUR, keď výška poplatkov za jasle v roku 2012 predstavuje  200,00 EUR mesačne, 

•	rozpočtové organizácie ZŠ s MŠ odviedli na účet mestskej časti poplatky za služby MŠ a ŠKD v sume 477 402,00 EUR,

•	príjem za stravné od dôchodcov predstavuje čiastku 81 527,00 EUR. Rozpočtované prostriedky boli v objeme 120 000,00 EUR. Plnenie príjmov je na 67,9%.

•	za poskytnutie opatrovateľskej služby sa vyinkasovali príjmy v objeme 13 554,00 EUR. Rozpočtované prostriedky boli vo výške 28 000,00 EUR. Plnenie  príjmov je na  48,4 %, 

•	príjmy v Školak klube sú vo výške 1 814,00. EUR. Rozpočtované prostriedky boli  vo výške 4 000,00 EUR. Plnenie príjmov je na 45,4%. 

•	z inzercie v novinách Hlasu Nového Mesta sa vyinkasovalo 18 776,00 EUR. Rozpočtované prostriedky boli vo výške  40 000,00 EUR. Plnenie príjmov je na 46,9%.

•	príjmy z činnosti správy obecných úradov sú vo výške 847,00 EUR. Rozpočtované prostriedky boli v objeme 15 000,00 EUR. Plnenie príjmov je na 5,6%.

•	rozpočtová organizácia  EKO - podnik VPS odviedla príjmy vo výške 611 080,00 EUR. Rozpočtované prostriedky boli v objeme 1 229 080,00 EUR. Plnenie príjmov je na 49,7%. 

•	rozpočtová organizácia  Stredisko kultúry odviedla príjmy vo výške 82 175,00 EUR.  
      Rozpočtované prostriedky boli v objeme 160 000,00 EUR. Plnenie príjmov je na 51,4%. 

•	rozpočtová organizácia Knižnica odviedla príjmy vo výške 8 243,00 EUR. Rozpočtované prostriedky boli v objeme 13 000,00 EUR. Plnenie príjmov je na 63,4%.

Úroky	z tuzemských úverov, pôžičiek, návratných finančných výpomocí, vkladov
Úroky z bežných účtov sa rozpočtovali v objeme 46 060,00 EUR. K 30.6.2012 boli MČ-BNM a ZŠ s MŠ pripísané  úroky vo výške 11 577,00 EUR. Plnenie rozpočtu je na 25,1%.  

Iné nedaňové príjmy
Iné nedaňové príjmy boli rozpočtované v objeme 246 488,00 EUR. Skutočné plnenie k 30.6.2012 je vo výške 110 131,00 EUR ,čo je plnenie oproti rozpočtu na 44,7%.  Z toho sú  nasledovné príjmy: dobropisy za teplo vo výške 21 991,00 EUR, za výrub drevín vo výške 4 487,00 EUR,  za dobropisy ZŠ s MŠ za energie vo výške 83 653,00 EUR.

1.3. Tuzemské bežné granty a transfery

Ukazovateľ	Schválený	Upravený	Skutočnosť	%	
v  EUR	rozpočet	rozpočet	k 30.6.2012	plnenia	
Granty		2 500	71 217		
Transfery v rámci VS	3 104 370	3 325 109	1 716 842	51,6	
z toho:					
Matričná činnosť	92 203	95713	47 856	50,0	
Základné školy	2 878 269	3 044 842	1 529 437	50,2	
Stavebný úrad	34 340	35 375	17 688	50,0	
Nezamestnanosť a záškoláctvo	800	800	605	75,6	
Školský úrad	30 000	25 136	12 568	50,0	
Hlásenie pobytu obyvateľov	12 592	12 553	6 276	50,0	
ŽP - ochrana prírody	3 358	3 084	3 084	100,0	
Fond rozvoja bývania	13 564	13 667	6 833	50,0	
Pozemné komunikácie	1 444	1 444	0	0	
Dotácia z MK  na nákup knižničného fondu pre Knižnicu		2 000	2 000	100,0	
Dotácia z KŠÚ na opravu strechy pre ZŠ  na Cádrovej 		50 000	50 000	100,0	
Dotácia BSK-„Letné filmové pondelky pre pamätníkov“		1 800	1 800	100,0	
Dotácia na voľby do NR SR	37 800	38 695	38 695	100,00	
Tuzemské bežné granty a transfery	3 104 370	3 327 609	1 788 059	53,7	

MČ-BNM podala k 30.6.2012 celkom 12 projektov  na  čerpanie  bežných  a  kapitálových výdavkov v celkovej výške 641 299,65 EUR. Z toho bola pridelená dotácia vo výške 64 300,00 EUR.

Tuzemské bežné granty a transfery
Boli rozpočtované vo výške 3 327 609,00 EUR. Skutočné príjmy k 30.6.2012 sú plnené vo výške 1 788 059,00 EUR. 

Granty od darcov a sponzorov – príjmy boli plnené vo výške 71 217,00  EUR, z toho:
    -      Miestny úrad                                                           61 502,00  EUR 
    -      Základné školy s Materskými školami                     9 715,00  EUR                

Transfery v rámci verejnej správy
Transfery poskytnuté na výkon prenesených kompetencií štátnej správy sú v celkovej výške 1 716 842,00 EUR. Z toho: 
       -   oprava  strechy ZŠ  Cádrova                                                                   50 000,00 EUR
       -    nákup knižničného fondu                                                                         2 000,00 EUR
       
Transfery poskytnuté od ostatných subjektov VS - prostriedky prijaté od Bratislavského samosprávneho kraja na projekt „Letné filmové pondelky pre pamätníkov“ vo výške 1 800,00 EUR. 

2. Kapitálové príjmy

Kapitálové príjmy boli rozpočtované vo výške 2 406 009,00 EUR. Plánované príjmy pozostávali z predaja kapitálových aktív, z príjmu predaja  pozemkov a nehmotných aktív vo výške 346 750,00 EUR. Kapitálové granty a transfery v rámci verejnej správy zo štátneho rozpočtu boli plánované v objeme 2 059 259,00 EUR. Plnenie oproti rozpočtu je vo výške 266 291,00 EUR, čo je plnenie oproti rozpočtu  na 11,1%. 

Ukazovateľ	Schválený	Upravený	Skutočnosť	%	
 EUR	rozpočet	rozpočet	k 30.6.2012	plnenia	
Príjmy z predaja kapitálových aktív	238 750	238 750	223 899	93,8	
Príjmy z predaja pozemkov a nehmotných aktív	108 000	108 000	31 892	29,5	
Kapitálové granty a transfery	2 048 759	2 059 259	10 500	0,5	
Kapitálové príjmy spolu	2 395 509	2 406 009	266 291	11,1	

Príjmy z predaja kapitálových aktív - Skutočné plnenie kapitálových príjmov z predaja kapitálových aktív za  predaj budovy a splátky bytov bolo vo výške 223 899,00 EUR. 

Príjem z predaja pozemkov pre mestskú časť B-NM predstavuje príjem vo výške 12 092,00 EUR z predaja majetku  poukázaný z  Hlavného mesta SR Bratislava vo výške 10%  podielu  v zmysle čl. 91 ods. 1 písm. d) Štatútu hl. mesta SR Bratislavy. Ďalej príjem za  predaj pozemkov  v správe MČ –BNM bol vo výške 19 800,00 EUR.

Kapitálové granty a transfery 
MČ-BNM bola poskytnutá účelová dotácia  na rekonštrukciu objektu krytého skateparku pre mladých vo výške 10 500,00 EUR.

3. Finančné operácie

Ukazovateľ	Schválený	Upravený	Skutočnosť	%	
v tis. EUR	rozpočet	rozpočet	k 30.6.2012	plnenia	
Prevod z rezervného fondu	1 424 771	1 424 771	0		
Zostatok prostriedkov z predchádzajúceho roku  	               0	48 411	0		
Finančné operácie spolu	1 424 771	1 473 182	0		

Prevod prostriedkov z rezervného fondu:
Zdroje z rezervného fondu na vykrytie kapitálových výdavkov boli rozpočtované v objeme 1 424 771,00 EUR. Do 30.6.2012 neboli prostriedky z rezervného fondu použité na krytie kapitálových výdavkov.

Zostatok prostriedkov z minulých rokov
Zapojenie zostatku z predchádzajúcich rokov zo štátneho rozpočtu  bolo v objeme 48 411,00 EUR v zmysle § 8 ods.5 zákona 523/2004 Z. z. o rozpočtových pravidlách verejnej správy a o zmene a doplnení niektorých zákonov.

II. časť

Monitorovacia správa výdavkov- hodnotenie plnenia programov mestskej časti Bratislava – Nové Mesto k 30.6.2012

1- Všeobecné verejné služby
        1- Výdavky verejnej správy
                1 - Členovia obecných zastupiteľstiev
                2 - Správa obecného úradu
                3 - Správa informačného systému
                4 - Špeciálny stavebný úrad pre komunikácie III. a IV. triedy a účelové   
                     komunikácie
                5 - Útvar štrukturálnych fondov a verejného obstarávania
                6 - Oddelenie podnikateľské, právne a správy majetku
                7 - Osvedčovacia agenda
        2 - Finančná a rozpočtová oblasť
                1 - Financie a rozpočet
                2 - Účtovníctvo
        3 - Matričný úrad
                1 - Matrika
        4 - Výdavky na voľby
        5 - Hlásenie pobytu občanov
        6 - Transfery všeobecnej povahy

2 - Obrana
        1 - Civilná ochrana

3 - Verejný poriadok a bezpečnosť
        1 - Požiarna ochrana
        2 - Verejný poriadok a bezpečnosť

4 - Ekonomická oblasť
        1 - Prieskumné a projektové práce
                1 - Pasportizácia verejnej zelene
                2 - Pasportizácia miestnych komunikácií
                3 - Územné plánovanie
                4 - Technický a teplotechnický audit
        2 - Odd. územného konania a stavebného poriadku
        3 - Cestná doprava - výstavba a opravy miestnych komunikácii, investičné akcie

5 - Ochrana životného prostredia
        1 - Nakladanie s odpadmi
                1 - Likvidácia odpadu
                2 - Systém zberu psích exkrementov
                3 - Čistota priestranstiev
                4 - Čistenie dna jazera Kuchajda
        2 - Ochrana prírody a krajiny
                1 - Ošetrovanie drevín
                2 - Výsadba drevín
        3 - Ostatná činnosť v oblasti ŽP
                1 - Zdravé prostredie
                2 - Informačný systém - psi
                3 - Prieskumy, rozbory a monitoring

6 - Bývanie a občianska vybavenosť
        1 - Štátny fond rozvoja bývania
        2 - EKO - podnik VPS
        3 - Správa bytov

7 - Rekreácia a kultúra
        1 - Telovýchova a šport
        2 - Školak klub
        3 - Stredisko kultúry
        4 - Knižnica
        5 - Ostatné kultúrne služby
        6 - Vysielacie a vydavateľské služby

8 - Vzdelávanie
        1 - Detské jasle
        2 - Základné školy s materskými školami
        3 - Školský úrad
        4 - Školenia, kurzy, semináre a porady

9 - Sociálne zabezpečenie
        1 - Zariadenia sociálnych služieb
                1 - KD Vajnorská-0302
                2 - KD Športová-0303
                3 - KD Račianska Zlatý dážď-0304
                4 - KD Jeseniova-0305
                5 - KD Nobelova Domovinka-0306
                6 - Stravovacie zariadenie Športova-0307
                7 - KD Stromová - Kramáre-0308
                8 - KD Sibírska-0309
                9 - KD Chemická Mierová kolónia-0310
                10 - Spoločné-0312
        2 - Ďalšie sociálne služby - staroba
                1 - Jednorazový finančný príspevok
                2 - Stravovanie dôchodcov
        3 - Opatrovateľská služba
        4 - Ďalšie sociálne služby - rodina a deti
        5 - Nezamestnaní
        6 - Pomoc občanom v hmotnej a sociálnej núdzi
                2 - Na dávku v hmotnej núdzi a príspevkov k dávke

1. Bežné výdavky

Bežný rozpočet  na rok 2012 bol schválený v objeme 14 702 200,00 EUR. Po schválených zmenách v rozpočte k 30.6.2012 bol vo výške 14 929 927,00 EUR. Skutočné čerpanie k 30.6.2012  predstavuje objem 6 770 624,13 EUR, čo oproti rozpočtu predstavuje plnenie na 45,2%.

 	Bežné výdavky za rok 2012	
PROGRAM	Schválený rozpočet	Upravený rozpočet	Skutočnosť k 30.6.2012	%  plnenia	
(EUR)	1	2	3	4	
1 - Všeobecné verejné služby	2 789 075	2 789 197,06	1 273 694,96	45,7	
2 - Obrana	2 550	3 791	2 691,02	71,0	
3 - Verejný poriadok a bezpečnosť	106 080	106 080	51 473,10	48,5	
4 - Ekonomická oblasť	581 636	582 671,34	226 991,39	39,0	
5 - Ochrana životného prostredia	130 800	133 100	29 790,53	22,4	
6 - Bývanie a občianska vybav.	3 441 169	3 458 372	 1 529 647,46	  44,2	
7 - Rekreácia a kultúra	1 086 973	1 087 194	507 992,78	46,7	
8 - Vzdelávanie	5 912 545	6 163 051	2 876 286,14	46,7	
9 - Sociálne zabezpečenie	651 372	654 881	272 056,75	41,5	
PROGRAMY CELKOM	14 702 200	14 98 337,70	6 770 624,13	 45,2	

•	Program 1 - Všeobecné verejné služby

1 – Všeobecné verejné služby – Finančné prostriedky boli čerpané v objeme 1 273 694,96 EUR. Výdavky verejnej správy – správa miestneho úradu predstavuje čerpanie vo výške 1 098 236,15 EUR. Správa obecného úradu zabezpečuje bezporuchový a plynulý chod úradu,  prevádzku v budove, efektívnu a flexibilnú auto prevádzku a komplexné materiálno – technické zabezpečenie činnosti MÚ,  Klubov dôchodcov, detských jaslí. Čerpanie   predstavuje  výdavky na mzdy  vo výške 736 118,78 EUR, energie, teplo, vodné a stočné, zrážky, poštové a telekomunikačné služby vo výške 191 627,14 EUR, všeobecné a špeciálne služby (upratovacie práce, prehliadky bleskozvodov, elektroinštalácií, hasiacich prístrojov, plynových zariadení, repasácia tonerov, stenografický záznam, geodetické práce, poskytovanie právnej pomoci) vo výške 54 865,11 €, všeobecný materiál vo výške 13 978,95 EUR,  poistné vo výške 21 625,15 EUR, stravovanie zamestnancov vo výške 13 278,27 EUR a údržba prevádzkových strojov, prístrojov a zariadení (pravidelný servis a odborné prehliadky výťahov) 12 063,34 EUR. 
V podprograme Finančná a rozpočtová oblasť boli finančné prostriedky okrem bankových poplatkov  použité na overenie účtovnej závierky vo výške 3 500,00 EUR  na úhradu dane z príjmu právnických osôb za rok 2011 vo výške 48 289,54  EUR.

V podprograme Matričný úrad boli finančné prostriedky čerpané k 30.6.2012 v objeme 42 706,96 EUR z toho čiastka 38 274,22 EUR bola čerpaná z dotácie štátneho rozpočtu a čiastka 4 432,74 EUR bola čerpaná z vlastných zdrojov miestneho úradu. Finančné prostriedky boli použité na mzdy a odvody, energie, všeobecné, poštové a telekomunikačné, pohrebné a upratovacie služby, všeobecný materiál (tlačivá Rodný a Úmrtný list), stravovanie, cestovné tuzemské náhrady, seminár (Združenie matrikárok).

V podprograme Výdavky na voľby bolo čerpanie vo výške 38 694,64 EUR. Finančné prostriedky prijaté zo Štátneho rozpočtu boli použité na výdavky na Voľby do Národnej rady SR v tomto členení: odmeny, príplatky, úrazové poistenie 22 181,53 EUR, všeobecné a poštové služby 6 654,51 EUR, všeobecný materiál 1 324,25 EUR, reprezentačné a stravovanie 4 274,17 EUR, benzín 40,72 EUR a nájomné za volebné miestnosti 2 173,02 EUR. Čiastka 2 046,44 EUR bola vrátená poskytovateľovi ako nevyčerpaná dotácia.

V podprograme Hlásenie pobytu občanov boli bežné výdavky čerpané vo výške 14 349,41 EUR, z toho čiastka 12 116,31 EUR bola čerpaná z dotácie štátneho rozpočtu. Čiastka 2 233,10 EUR bola čerpaná z vlastných zdrojov miestneho úradu. Finančné prostriedky boli použité na mzdy a odvody, energie, všeobecné, poštové, telekomunikačné, upratovacie služby, všeobecný materiál, stravovanie, cestovné tuzemské náhrady.

V podprograme Transfery všeobecnej povahy bolo k 30.6.2012 poskytnutých 36 dotácií v celkovej výške 18 286,93 EUR. V čiastke 7 119,99 EUR boli uhradené členské príspevky do Regionálneho združenia mestských častí, do ZMOS-u a do Združenia hlavných kontrolórov.

•	Program 2 - Obrana

2 – Obrana – Finančné prostriedky boli čerpané v objeme 2 691,02 EUR,  na úhradu energií 637,58 EUR, všeobecného materiálu 976,93 EUR, potravín 315,30 €. Čerpanie položiek bolo ovplyvnené výdavkami pri požiari na Sibírskej a Vajnorskej ulici v Bratislave. Boli zakúpené drevené hranoly  a vrecia  pre prípad vzniku  požiarov. Evakuovalo sa 82 osôb. Finančné prostriedky vo výške 472,81 EUR boli použité na pravidelnú dezinsekciu skladov CO (proti hmyzu a plesniam).

•	Program 3 - Verejný poriadok a bezpečnosť

1 - Požiarna ochrana - Finančné prostriedky vo výške 265,02 EUR boli vynaložené na údržbu prevádzkových strojov, prístrojov, zariadení (pravidelná odborná prehliadka a kontrola ručných hasiacich prístrojov), na všeobecný materiál, potraviny (občerstvenie pri zasadnutiach členov Výboru Dobrovoľného hasičského zboru B-NM) a knihy. 

2 - Verejný poriadok a bezpečnosť – Čerpanie rozpočtu bolo k 30.6.2012 vo výške 51 208,08 EUR. Finančné prostriedky boli použité na cestovné tuzemské náhrady (električenky) 343,75 EUR, na poštové a telekomunikačné služby 99,96 EUR, na všeobecný materiál 35,34 EUR, na stravovanie 1 484,74 EUR a na mzdy a odvody 49 244,29 EUR.
Činnosť oddelenia verejného poriadku bola v I. polroku 2012 zameraná na plnenie úloh, súvisiacich s problematikou verejného poriadku a čistoty na území mestskej časti Bratislava -Nové Mesto, na riešenie sťažností, oznámení a podnetov občanov. Oddelenie verejného poriadku prostredníctvom inšpektorov verejného poriadku v počte 5 kontrolovalo v sledovanom období dodržiavanie všeobecne záväzných nariadení MČ B-NM z oblasti čistoty a poriadku, riešilo problematiku odstraňovania kovového odpadu vytváraného vrakmi motorových vozidiel, prešetrovalo podnety občanov. 
Popri tejto činnosti zabezpečovali pracovníci oddelenia aj  úlohy vyplývajúce z porád starostu MČ ako aj prednostu MÚ, prípadne plnili úlohy po dohode s vedúcimi oddelení MÚ.

•	Program 4 - Ekonomická oblasť   

1 - Prieskumné a projektové práce – Finančné prostriedky  boli čerpané vo výške 7 995,00 EUR:
4.1.1. – Pasportizácia verejnej zelene: na spracovanie vykonávacieho projektu revitalizácie  gaštanice, Jeséniová 6 995,00 EUR,
4.1.3. – Územné plánovanie: vo výške 1 000,00 EUR ako druhá časť odmeny za spracovanie etapy zadanie pre územný plán zóny Kramáre – Jelšová.
V prvku 4.1.2 – Pasportizácia miestnych komunikácií a v prvku 4.1.4 – Technický a teplo-
technický audit neboli finančné prostriedky na rok 2012 rozpočtované.

2 - Stavebný úrad - Finančné prostriedky vo výške 118 547,47 EUR boli použité na mzdy a odvody pracovníkom a ostatné náklady súvisiace s ich činnosťou a s činnosťou oddelenia územného konania a stavebného poriadku. Náklady vo výške 31 457,68 EUR boli vykryté finančnými prostriedkami zo ŠR. Ostatné výdavky stavebného úradu vo výške 87 089,79 EUR boli hradené z finančných prostriedkov MČ B-NM. 
Oddelenie v priebehu 6 mesiacov roka 2012 vydalo 23 územných rozhodnutí na umiestnenie stavieb, následne 58 stavebných povolení  (na stavby rodinných domov, chát, garáží, celých areálov, príp. priemyselných objektov) a 7 dodatočných stavebných povolení v súlade so zákonom č. 50/1976 Zb. o územnom plánovaní a stavebnom poriadku v znení neskorších predpisov. Kolaudačné rozhodnutia v počte 83 boli vydané taktiež v súlade so stavebným zákonom. Rozhodnutí o prerušení konania s následnou výzvou na ich doplnenie bolo 82.  V prvej polovici roka 2012 bolo vydaných 47 ohlásení drobných stavieb, stavebných úprav a udržiavacích prác. Taktiež boli vydané záväzné stanoviská v počte 15 pre účely konaní podľa stavebného zákona s priemetom do osobitných  právnych predpisov (špeciálne stavebné úrady). Počet vydaných právoplatných rozhodnutí - priestupky fyzických osôb a správne delikty právnických osôb bol 20.  

3 - Cestná doprava - Výstavba a opravy miestnych komunikácii – čerpanie dosiahlo objem 108 443,92 EUR. Vyfinancované boli opravy a údržby miestnych komunikácií, ciest a chodníkov, projekčné práce, dočasné dopravné značenia. Postupne bolo opravených 1 680 m2 výtlkov, bolo osadených 95 zvislých dopravných značiek, 14 ks dielov spomaľovacích prahov, 10 ks dopravných kolov, 14 bm zábradlí, 1 dopravné zrkadlo, bol opravený merač rýchlosti na Jaskovom Rade a bolo vyznačených 40 m2 vodorovných značení.

•	Program 5 - Ochrana životného prostredia

5 – Ochrana životného prostredia – Čerpanie vo výške 29 790,53 EUR. 
5.1 – Nakladanie s odpadmi
Finančné prostriedky vo výške 18 789,62 EUR boli čerpané v prvkoch:
5.1.2 –   Systém zberu psích exkrementov: na obsluhu zberných nádob a špeciálnych stojanov so zásobníkmi na sáčky pre psie exkrementy 5 047,30 EUR;
5.1.3 –   Čistota verejného priestranstva: v rámci programu Ochrancovia čistoty na odmeny, úrazové poistenie 11 442,32 EUR;
5.1.4 – 	Čistenie jazera Kuchajda 2 300,00 EUR

5.2 – Ochrana prírody a krajiny
Finančné prostriedky vo výške 5 292,00 EUR boli čerpané v prvku
5.2.1 –   Šetrenie drevín: na ošetrenie pagaštanov konských 

5.3 – Ostatná činnosť v oblasti životného prostredia
Finančné prostriedky vo výške 5 708, 91 EUR boli čerpané v prvku
5.3.1 – 	Zdravé prostredie: za deratizáciu a veterinárnu asanáciu, za prieskumy a rozbory vody na Kuchajde a za tomograf drevín.

•	Program 6 - Bývanie a občianska vybavenosť

1- Štátny fond rozvoja bývania - Finančné prostriedky boli čerpané vo výške 5 534,91 EUR a boli použité predovšetkým na mzdy a odvody pracovníka vykonávajúceho agendu ŠFRB. Finančné prostriedky z dotácie ŠR boli vo výške 5 452,17 EUR, ostatné výdavky ŠFRB vo výške 50,75 EUR boli hradené z vlastných zdrojov MČ B-NM (energie, komunálny odpad, zrážky, vodné, stočné, telefónne hovory, všeobecný materiál, upratovacie práce).
K 6. mesiacu bolo podaných 14 žiadostí – 11 žiadostí na Obnovu bytového domu (zateplenie BD, obnova, modernizácia spoločných častí a spoločných zariadení BD, odstránenie statických nedostatkov BD) a 3 žiadosti na Vládny program zateplenia BD. 13 žiadostí bolo schválených a uznaných v súlade so zákonom NR SR č. 607/2003 Z. z. o ŠFRB v znení zákona č. 523/2004 Z. z.. 1 žiadosť na obnovu bytového domu je zatiaľ len zaevidovaná na ŠFRB bez schválenia kvôli nedostatku finančných prostriedkov.

2 - EKO - podnik VPS – Je rozpočtová organizácia zriadená Miestnym zastupiteľstvom Mestskej časti Bratislava Nové Mesto. V prvom polroku roku 2012  zabezpečovala činnosti v rámci Mestskej časti Bratislava Nové Mesto :
Zimnú a letnú údržbu miestnych komunikácií III. a IV. kategórie, strojné odhŕňanie snehu a likvidáciu poľadovice na vytypovaných miestnych komunikáciách III. a IV. Kategórie, zimný posyp pre zabezpečenie a udržanie zjazdnosti miestnych komunikácií, odpratávanie a likvidáciu snehu na určených parkoviskách a verejných priestranstvách, kde sneh tvoril cestnú prekážku, ručné odhŕňanie snehu a posyp na chodníkoch a lávkach pre chodcov,  údržbu a vyberanie malých nádob na odpad, zber psích exkrementov. 
Organizácia ďalej zabezpečovala odvoz komunálneho odpadu veľkoobjemovými kontajnermi v rámci harmonogramu na vytypovaných miestach, uličného odpadu z čistenia miestnych komunikácií, verejných priestranstiev, parkovísk, chodníkov, detských ihrísk, pieskovísk a areálu Kuchajda, ďalej lístia a iného rastlinného odpadu z plôch parkov a verejných priestranstiev, z malých smetných nádob, zabezpečovala likvidáciu nelegálnych skládok odpadu, zo stojísk veľkoobjemových kontajnerov, z verejných plôch, zabezpečovala vyberanie žúmp, septikov, prečisťovanie kanalizačných rozvodov ktoré súvisia s prevádzkou. 
Vykonávala sa správa a údržba detských ihrísk a pieskovísk v rámci MČ B-NM, verejných hygienických zariadení, správa a údržba Tržnice Šancova,  Školiaceho strediska Martin,  prírodného kúpaliska Kuchajda, výstavba, rekonštrukcia, rekultivácia zverenej verejnej zelene, náhradná výsadba, údržba a správa zverenej zelene, pasportizácia. Organizácia sa vyjadrovala  k zaujatiam a rozkopávkam verejnej zelene.  
Ďalej sa vykonávala administratívna správa podniku a dielenské služby v odboroch zámočníctvo, maliarstvo, vodoinštalatérstvo, stolárstvo. Prevádzkovali sa  Lanová dráha Kamzík.
Z celkového rozpočtu organizácie 2 951 002,00 EUR boli čerpané finančné prostriedky na bežné výdavky vo výške 1 359 923,51 EUR, čo je 46,08 % (mzdy a odvody, energie, všeobecný materiál, všeobecné služby, rutinná a štandardná údržba, dopravné, nájomné). Kapitálové výdavky boli rozpočtované v objeme 85 000,00 EUR a boli čerpané vo výške 16 333,47 EUR, čo je 19,22 %.
V rámci schváleného rozpočtu roku 2012 bol vykonaný finančný presun  kapitálových finančných prostriedkov zo schválených 85 000 Eur na Modernizáciu a rekonštrukciu Račianska č. 28 Bratislava na jednotlivé kapitálové položky.  Miestne zastupiteľstvo MČ B-NM schválilo ďalší presun kapitálových položiek dňa 26.6.2012. Ďalej boli prijaté rozpočtové opatrenia (skutočné výdaje) na zabezpečenie MTB Maratónu na Železnej studienke 312 EUR, na obstaranie kotla ústredného kúrenia na Halašovej ulici 9 222,78 EUR, na obstaranie kamerového systému na stredisku dopravy 1 852,80 EUR, na orezy stromov 4 402,06 EUR, na nákup plastových dosiek na lavičky 9 766,80 EUR, na rekonštrukciu a modernizáciu telefónnej ústredne 4 915,24 EUR, na obstaranie kamery ako súčasť kamerového systému na doprave 342,65 EUR, na maľovanie Tržnice Šancová Bratislava 2 500 EUR. V prvom polroku 2012 bola prevedená prevažná časť týchto prác, v druhom polroku 2012 budú  práce dokončené. Rozpočtové opatrenia boli zapracované do rozpočtu. 	
	
3 - Správa bytov – Oddelenie pre správu bytov, nebytových priestorov a vnútornej  správy zabezpečovalo správu a údržbu bytov, nebytových priestorov, garáží,  odberných staníc tepla, CO krytov a objektov. Na rok 2012 boli plánované náklady vrátane miezd a odvodov na oddelenie  vo výške 492 500,00 EUR,  z čoho bolo v  I. polroku 2012 čerpaných  164 189,04 EUR,  čo predstavuje  plnenie 33,31 %    z   celkového   plánovaného   ročného rozpočtu prostriedkov. 
Prostriedky boli čerpané na opravu osvetlenia, elektroinštalácie, výmenu bojlerov v bytoch a domoch na Bojnickej ulici č. 19-25, na  prečistenie kanalizácie a záchytných košov na Bojnickej ulici, na revízie elektroinštalácie, bleskozvodov, na systémové práce súvisiace s prevodom bytov, notárske zápisnice za konanú dobrovoľnú dražbu, na úhradu poistného  za objekty v správe  mestskej časti Bratislava – Nové Mesto

•	Program 7 - Rekreácia a kultúra

1 - Telovýchova a šport – Z finančných prostriedkov vo výške 866,56 EUR boli uhradené náklady na zabezpečenie športových aktivít pre deti a mládež MČ B-NM – medaily a ceny na Detské rybárske preteky, Tenisový turnaj Jelšík, Turnaj ZŠ v hádzanej a  Súťaž ZŠ v gymnastike.

2 - Školak klub - Finančné prostriedky boli čerpané vo výške 7 667,95 EUR a boli použité na mzdy a odvody, energie, poštové a telekomunikačné služby, všeobecný materiál, potraviny, ceny a medaily na podujatia a drobný nákup na zabezpečenie prevádzky klubu a jednotlivých podujatí (Turnaj Trojkráľový vo futbale pre mládež, Turnaj v bedmintone, Veľkonočný turnaj v stolnom tenise, Turnaj v nohejbale, Narodeniny Školak klubu).

3 - Stredisko kultúry – Stredisko kultúry Bratislava Nové Mesto pracovalo v prvom polroku 2012 podľa schváleného plánu práce. Čerpanie rozpočtu vo výške 233 780,85 EUR predstavuje plnenie 45,15 % plánu a zodpovedá danému obdobiu. Do rozpočtu bol zahrnutý grant VÚC vo výške 1 800 EUR, ktorý je čerpaný na úhradu výdavkov súvisiaci s filmovými pondelkami pre pamätníkov. Pred uvedením do prevádzky prebehla rekonštrukcia bývalej sobášnej siene, ktorá spočívala v položení plávajúcej podlahy, nákupom zvukovej techniky a celkovou úpravou priestorov.

V programovej činnosti organizácia pokračovala v návštevnícky úspešných podujatiach – Čajoch o piatej, dychovkách, koncertoch projektu Folk –counry sála /Zelenáči, F. Nedvěd ,
Belasí/, alternatívnych podujatiach/ M. Zimková, Sen noci orientálnej. V spolupráci s MŠ a ZŠ sa zorganizovali pre deti bábkové predstavenia, Miss a Boy, tvorivé dielne, karneval, vynášanie letečka na Kuchajde. Prebehlo 13 výmenných stretnutí zberateľov vrátane novinky– policajných insignií.
Na úseku vzdelávania sa otvorilo celkovo 15 kurzov so 118 frekventantmi. V DK Kramáre pokračovali úspešné poetické večery, ako aj pohybové a výtvarné kurzy.
Oddelenie tlače a propagácie zabezpečovalo najmä náročné, aktuálne materiály pre potreby MČ B-NM. Priestory SK Vajnorská a DK Kramáre boli poskytované vrátane služieb pre potreby občanov, inštitúcií a firiem. 

4 - Knižnica – Výdavky rozpočtovej organizácie Knižnica boli plnené v troch podprogramoch v objeme 122 058,56 EUR:
Podprogram 1.1: Knihy a periodiká
Knižnica v I. polroku 2012 z rozpočtových výdavkov zabezpečila prírastok 1 288 knižných jednotiek. Zakúpené knihy boli kompletne knihovnícky spracované vrátane tlačových výstupov. Akvizičná komisia pri K-BNM  prihliadala na kvalitu zakúpených kníh, poslanie knižnice, potreby a požiadavky jej používateľov. Pri nákupe kníh bolo prihliadané na efektívne využívanie poskytovaných rabatov a zliav, ktoré predstavujú k 30.6.2012 čiastku 3 528,00 EUR. Čerpané výdavky na nákup kníh a periodík boli v čiastke 11 440,91 EUR, čo predstavuje 39,4 % plnenia rozpočtu.  

Podprogram 1.2: Kultúrno-vzdelávacia činnosť
Aktivity kultúrno-vzdelávacej činnosti boli na 90 % zamerané na prácu s deťmi a mládežou. Hodiny informatickej výchovy, zážitkové čítanie, besedy so spisovateľmi a prezentácie detských kníh boli zamerané na podporu záujmu o literatúru a čítanie najmä najmladšej vekovej kategórie. V 1. polroku 2012 sme zaznamenali opätovný nárast registrovaných čitateľov, najmä vo vekovej kategórii do 15 rokov a vo vekovej kategórii 30 až 40 ročných. 
K 30. 6. 2012 boli rozpočtované výdavky na zabezpečenie podprogramu 1.2 čerpané  v objeme 518,30 EUR, čo predstavuje 25,9 % plnenia rozpočtu. Zvýšenie čerpania predpokladáme v letných mesiacoch pri realizácii letných čitární. 

Podprogram 2.1: Prevádzka knižnice
V podprograme 2.1 boli rozpočtované výdavky prevádzkového charakteru na zabezpečenie kvalitného plnenia podprogramov 1.1 a  1.2. Skutočné výdavky na zabezpečenie prevádzky knižničných pracovísk k 30.6.2012 predstavujú čiastku 110 099,35 EUR, čo predstavuje 49,8 % plnenia programového rozpočtu. Z dôvodu rekonštrukčných prác registratúrneho strediska na Pionierskej 12 v mesiaci jún 2012 bolo zvýšené čerpanie výdavkov  v položke údržba budov a priestorov, čo predstavuje 80,7 %  plnenia rozpočtu. Knižnica zabezpečovala stravovanie pre 14 zamestnancov v zmysle Zákonníka práce. Cieľom knižnice bolo zabezpečiť zamestnancami knižnično-informačné služby k plnej spokojnosti používateľov.

5 - Ostatné kultúrne služby - Finančné prostriedky boli čerpané vo výške 33 995,88 EUR a boli použité na zabezpečenie programov a podujatí pre obyvateľov MČ B-NM. Zo sponzorských darov boli uhradené výdavky vo výške 9 952,58 EUR, ostatné výdavky vo výške 24 043,30 EUR boli uhradené z vlastných zdrojov MČ B-NM. Finančné prostriedky boli čerpané predovšetkým na kultúrne akcie MČ B-NM ako je Kultúrne leto, Medzinárodný deň detí, Medzinárodný deň žien, Deň matiek, Psí šampión, Fašiangový karneval, Májový bozk, Vynášanie letečka a rôzne iné podujatia.

6 - Vysielacie a vydavateľské služby - Finančné prostriedky na vysielacie a vydavateľské služby boli čerpané vo výške 109 622,98 EUR. Redakčné spracovanie Hlasu Nového Mesta bolo vo výške 21 120,00 EUR, grafické spracovanie HNM vo výške 992,00 EUR, roznos HNM vo výške 4 363,46 EUR. Prevádzku infokanála TV Nové Mesto zabezpečila spoločnosť OMEGA PLUS vo výške 74 686,32 EUR.

•	Program 8 - Vzdelávanie

1 - Detské jasle - K 30.6.2012 sa finančné prostriedky čerpali v DJ Robotnícka č. 11 v celkovom objeme 68 066,78 EUR. Tieto finančné výdavky zahŕňajú výdavky na  energie, materiál, služby, potraviny a mzdové prostriedky. 
Od 7. 1. 2012 do 30. 6. 2012 sa adaptovalo 24 novoprijatých detí, 12 detí ukončilo pobyt z dôvodu prechodu do MŠ a dve deti nechodili do zariadenia z dôvodu ochorenia. V DJ boli otvorené 3 oddelenia, na ktorých pracovalo 6 sestier. 

2 - Základné školy s materskými školami - Skutočné čerpanie rozpočtu pre ZŠ s MŠ k 30.6.2012 dosiahlo v bežných výdavkoch čiastku 2 732 316,21 €. Čerpanie bežných výdavkov bolo nasledovné: Na mzdy sa vyčerpalo 1 260 180,26 EUR, na odvody do poisťovní 438 127,87 EUR, na cestové výdavky 128,48 EUR, na energie 428 832,98 EUR, na materiál a služby 62 105,42 EUR, na dopravné 508,05 EUR, na opravu a údržbu 59 533,62 EUR. Na odstránenie havarijných stavov na ZŠ s MŠ sa vyčerpalo z rozpočtu 4 400,56 EUR. Za nájomné a prenájom to bola čiastka  8 326,80 EUR, ostatné služby sa čerpali v čiastke 160 735,14 EUR. Na bežné transfery sa čerpalo 6 391,62 EUR a potraviny pre školské jedálne sa čerpali v čiastke 303 045,41 EUR. Kvalitný výchovno – vzdelávací proces zabezpečovalo v I. polroku 2012 8 Základných škôl, 11 Materských škôl a 8 Školských družín. 
Financovanie ZŠ s MŠ  v I. polroku 2012 prebiehalo podľa skutočne poskytnutých zdrojov zo ŠR na prenesené kompetencie a  originálnych kompetencií podľa schváleného rozpočtu. 

3 - Školský úrad - Finančné prostriedky Školského úradu boli čerpané vo výške 38 010,73  EUR. Prostriedky boli vyčerpané   na mzdy a odvody do poisťovní, energie  opravu a údržbu.   Z dotácie zo ŠR  boli hradené výdavky vo výške 41 220,24 EUR, z toho  na dofinancovanie opravy strechy na ZŠ Odborárskej  vo výške 6 428,12 EUR, na  výmenu okien na ZŠ Českej ulici v Bratislave vo výške 23 054,44 EUR, projektu „Spoznajme sa navzájom“ (slovensko-vietnamská komunita) vo výške 11 737,68 EUR. Finančné prostriedky  boli použité na úhradu  učebných pomôcok, počítačových zostáv, elektroniky, interiérového vybavenia  a dohôd o vykonaní práce. 

4 - Školenie, kurzy, semináre a porady – Celkovo sa uskutočnilo 13 školení, ktoré boli uhradené vo výške 2 832,30 EUR. Uskutočnilo sa jedno školenie bezpečnosti práce, dve školenia v oblasti CO a PO, päť mediálnych tréningov pána starostu a päť školení podľa potrieb jednotlivých oddelení.

•	Program 9 - Sociálne zabezpečenie

1 - Zariadenia sociálnych služieb - Čerpanie finančných prostriedkov jednotlivých zariadení sociálnych služieb bolo v súlade s rozpočtom a potrebami klubov dôchodcov. Na činnosť a prevádzku klubov a na akcie realizované so spoluúčasťou MÚ B-NM bolo vyčerpaných 49 126,97  EUR. Pre jednotlivé kluby dôchodcov boli zakúpené upratovacie vozíky, pre jeden klub tlačiareň a skartovačka. Finančné prostriedky boli použité na bežné výdavky ako sú energie, poštové a telekomunikačné služby všeobecný materiál, knihy a časopisy, pracovné odevy, potraviny na rôzne akcie (MDŽ, Deň matiek, akcia Memory, Dni novomestského seniora, návšteva z priateľského mesta Adamov). Dovoz stravy bol zabezpečovaný firmou Neotrans. Prepravné náklady boli čerpané i na zájazdy jednotlivých klubov (Olomouc, Bystrovany, Trenčianske Teplice, Gabčíkovo, Dunajská Streda, Skalica).

2 - Ďalšie sociálne služby – staroba – Finančné prostriedky boli čerpané v objeme 83 097,75 EUR. V prvku 1 - Poskytovanie jednorazových dávok v hmotnej núdzi a finančných výpomocí sa v hodnotenom období realizovalo v súlade so Zásadami poskytovania finančných výpomocí obyvateľom mestskej časti Bratislava – Nové Mesto schválenými uznesením MZ MČ BNM. V prvom polroku 2012 bolo individuálnou formou posúdených 13 žiadostí o poskytnutie finančnej výpomoci v sume 1 310,00 EUR. Celkové čerpanie tejto položky je plnenie len na 4,80 % z dôvodu, že podstatné čerpanie finančných prostriedkov pre kategóriu znevýhodnených obyvateľov – dôchodcov je koncom roka pri poskytnutí finančných výpomocí k vianočným sviatkom.  
V prvku 2 - Stravovanie dôchodcov bolo vyčerpaných 81 787,75 EUR, ktoré boli použité na zabezpečenie obedov pre dôchodcov. V hodnotenom období bol rozpočet plnený na 47,61 %. Stravovanie sa zabezpečovalo pre cca 380 občanov. 

3 - Opatrovateľská služba – Celkovo bolo čerpaných 90 335,15 EUR. Finančné prostriedky boli použité na mzdy a odvody, energie, vodné a stočné, telefónne hovory, pohonné hmoty, všeobecný materiál, všeobecné služby, cestovné náhrady a stravné. Opatrovateľskú službu sme poskytli v domácom prostredí 153 obyvateľom MČ B-NM. Vykonávali  ju opatrovateľky v minimálnom počte 22. Koordináciu ich prác zabezpečovala vedúca referátu a jedna sociálna sestra. Rozvoz obedov do okrajových a ťažko prístupných miest vykonával vodič. Finančné prostriedky na všeobecný materiál sme vyčerpali na 100 %. Do tejto položky sa nám  tohto roku zarátal aj čistiaci materiál, ktorý sa objednáva pre kuchynku, ktorá je určená na rozdeľovanie a výdaj stravy na Športovej ulici č. 1. Čerpanie rozpočtu na 44,80 % považujeme za vyvážené a v súlade s plánom.

4 - Ďalšie sociálne služby - rodina a deti – Celkové plnenie tohto programu na 46,26 % je primerané a je reálny predpoklad na dočerpanie finančných prostriedkov do konca roka. V hodnotenom období boli poskytnuté štyri jednorazové finančné výpomoci individuálnou formou posúdenia žiadostí v sume 440,00 EUR. Ďalej bolo poskytnutých 239 príspevkov pri narodení dieťaťa v celkovej hodnote 47 800,00 EUR a prvému dieťaťu, ktoré sa narodilo v našej mestskej časti v roku 2012, finančný dar vo výške 200,00 EUR. 
Do konca roka predpokladáme ešte dve odovzdávania príspevku pri narodení dieťaťa, úhradu za letnú detskú rekreáciu pre deti zo sociálne slabších rodín v sume 3 972,00 EUR, príspevok na školské potreby pre prvákov cca 5 250,00 EUR a jednorazové finančné výpomoci k vianočným sviatkom. 
Na položke všeobecné služby boli finančné prostriedky čerpané na obaly na list s logom mestskej časti v sume 110,00 EUR, ktoré sa dávajú pri odovzdávaní príspevku starostu MČ pri narodení dieťaťa. 
Na položke refundácie boli evidované finančné prostriedky /prídavky na deti - záškolákov/ poukázané Úradom práce, sociálnych vecí a rodiny Bratislava, za účelom použitia formou osobitného príjemcu pre tri rodiny. Tieto boli čerpané vo výške 333,88 EUR, formou nákupov potravín a úhrady nákupu ošatenia a obuvi pre deti týchto rodín. Zostatok nevyčerpaných prostriedkov z roku 2011 v sume 198,07 EUR bol vrátený na účet Úradu práce, sociálnych vecí a rodiny Bratislava podľa platných predpisov.      

5 – Nezamestnaní - V hodnotenom polroku neboli čerpané prostriedky na úrazové poistenie uchádzačov o zamestnanie, ktorí vykonávali aktivačné práce na miestnom úrade.

6 - Pomoc občanom v hmotnej a sociálnej núdzi – Poskytovanie jednorazových dávok v hmotnej núdzi a finančných výpomocí sa v hodnotenom období realizovalo v súlade so Zásadami poskytovania finančných výpomocí obyvateľom mestskej časti Bratislava – Nové 
Mesto schválenými uznesením MZ MČ BNM. Poskytovanie jednorazových finančných výpomocí prerokováva a odporúča Komisia sociálnych vecí a bývania Miestneho zastupiteľstva mestskej časti Bratislava – Nové Mesto na svojich zasadnutiach.
Pre kategóriu nezamestnaných obyvateľov bolo v hodnotenom období poskytnutých               5 jednorazových finančných výpomoci v sume 415,00 EUR, čo je finančné plnenie na 2,39 %. Ostatné finančné prostriedky budú poskytnuté formou jednorazových finančných výpomocí k vianočným sviatkom.

2. Kapitálový výdavky

 	Kapitálové výdavky za rok 2012	
PROGRAM	Schválený rozpočet	Skutočnosť k 30.6.2012	%  plnenia	
(EUR)	1	2	3	
1- Všeobecné verejné služby	12 000	5 109,29	42,6	
4 - Ekonomická oblasť	1 945 820	7 995,00	0,4	
5 - Modernizácia strojového parku EKO	390 082	0,00	0,0	
6 - Bývanie a občianska vybavenosť	545 228	30 471,47	5,6	
8 - Vzdelávanie	937 650	0,0	0,0	
PROGRAMY CELKOM	3 830 780	43 575,76	1,1	

•	Program 1 - Všeobecné verejné služby 

Kapitálové výdavky vo výške 5 109,29 EUR predstavovali obstaranie troch nových serverov pre Správu informačného systému. 

•	Program 4 - Ekonomická oblasť

Finančné prostriedky boli použité na dva kapitálové výdavky: Územný plán zóny Kramáre – Jelšová vo výške 1 000,00 EUR a na Projekt: „Revitalizácia verejného priestranstva gaštanice – Jeséniova ul.“ vo výške  6 995,00 EUR.

•	Program 5 - Ochrana životného prostredia

Modernizácia strojového parku nebola realizovaná. Projekt bol podaný na Enviroment v roku 2011 do 30.6.2012 nebol schválený.

•	Program 6 - Bývanie a občianska vybavenosť

Finančné prostriedky čerpané vo výške 30 471,47 EUR  pozostávajú z nasledovného čerpania:

•	geodetické zameranie a vypracovanie projektovej dokumentácie na rekonštrukciu             komunikácie Horná Vančurova ul. vo výške 5200,00 EUR. Rekonštrukcia vyplynula          z havarijného stavu komunikácie z dôvodu zosunutia svahu. Predmetom projektu je podchytenie komunikácie a to vybudovaním oporného múru, ako aj samostatná oprava vozovky. Realizácia sa plánuje do konca roka. Realizácia je v štádiu vybavovania stavebného povolenia, ktoré však komplikujú vlastnícke vzťahy v danej  lokalite.

•	geodetické zameranie a vypracovanie projektovej dokumentácie na rekonštrukciu komunikácie na Bárdošovej ul. vo výške 8 500,00 EUR. Rekonštrukcia komunikácie si vyžaduje odvod dažďových vôd, ktoré stekajú po povrchu vozovky resp. popri nej, čím dochádza k poškodzovaniu komunikácie. Projekt rieši spevnenie komunikácie oporným múrom a odvodom dažďových vôd do kanalizácie. Realizácia projektu bola plánovaná na tento rok, ale v rámci úprav rozpočtu bola presunutá na ďalší rok. Projekt je v štádiu vybavovania stavebného povolenia, ktoré však komplikujú vlastnícke vzťahy v danej lokalite.

•	spracovanie zmeny projektovej dokumentácie „Revitalizácia verejného priestranstva Rešetkova-Osadná vo výške 438,00 EUR.  

•	Finančné prostriedky boli čerpané vo výške 16 333,47 EUR  na obstaranie kapitálových výdavkov rozpočtovej organizácie EKO – podniku VPS, čo oproti rozpočtu predstavuje plnenie na 19,2%. Čerpanie pozostáva z obstarania kotla ústredného kúrenia vo výške  9 222,78 EUR, rekonštrukcie a modernizácie telefónnej ústredne vo výške 4 915,24 EUR a obstarania kamerového systému vo výške 2 195,45 EUR.  

•	Program 8 – Vzdelávanie

Z plánovaných kapitálových výdavkov neboli v prvom polroku 2012 čerpané finančné prostriedky.